Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu lupasi asettaa uudet pelote- ja ehkäisykriteerit -
kivien ja palopommien heittotapausten käsittelylle.
Tapauksia on ollut lukuisia Jerusalemissa.
Presidentti Putin puolusti Venäjän aseellista apua Syyrian hallitukselle.
Hänen mukaansa ISISiä on mahdotonta voittaa -
tekemättä yhteistyötä Assadin kanssa.
Hiekkamyrskyjä seuranneet rankkasateet Etelä-Israelin aavikoilla -
ovat aiheuttaneet vakavia hyökytulvia.
Palestiinalaismuslimien ja Israelin turvajoukkojen yhteenotot jatkuivat.
Naamioituneet muslimit heittivät sähikäisiä ja kiviä kohti poliiseja, -
jotka yrittivät turvata Temppelivuoren aukiota ja pysäyttää -
"palestiinalaisten pyrkimykset estää ei-muslimien käynnin alueella".
Juutalaisen uudenvuoden myötä tuhannet ovat pyrkineet paikalle, -
jolla Raamatun temppelit sijaitsivat. Alue on juutalaisuuden pyhin paikka.
Lääkintäryhmien mukaan viisi poliisia -
ja 26 palestiinalaista loukkaantui lievästi.
Pääministeri Netanjahu lupasi asettaa uudet pelote- ja ehkäisykriteerit -
kivien ja palopommien heittotapausten käsittelylle.
Tapauksia on ollut lukuisia Jerusalemissa ja lähialueilla.
Pääministeri piti erityiskokouksen turvallisuuslaitoksen ja lainvalvojien -
sekä asianomaisten ministerien kanssa.
Kokouksessa päätettiin asettaa vähimmäisrangaistusvaatimukset -
kivien ja palopommien heittäjille sekä kovia sakkoja -
rikoksiin osallistuneille alaikäisille ja heidän vanhemmilleen.
Kokouksen jälkeen puolustusministeri Ja'alon sanoi, -
ettei kenenkään sallita sabotoida arkielämää -
ja että siviilien, sotilaiden tai poliisien uhkaajia ei suvaita lainkaan.
YK varoitti, että Jerusalemin Vanhankaupungin tapaukset -
saattavat sytyttää vaarallisen terrorismiaallon koko Lähi-itään.
YK:n Lähi-idän rauhanprosessin erityiskoordinaattori Mladenov -
vaati kaikkia osapuolia välttämään provosoivia tekoja ja lausuntoja.
YK:n turvallisuusneuvoston kanssa pitämässään videokokouksessa -
hän lisäsi, että on elintärkeää säilyttää vallitseva tila -
Jordanian ja Israelin sopimusten mukaisena.
Sadat ihmiset osoittivat mieltä Israelin lähetystön edessä Ammanissa -
ja vaati lähetystön sulkemista, suhteiden katkaisua Israeliin -
ja Jordanian ja Israelin rauhansopimuksen mitätöintiä.
Mielenosoittajat tuomitsivat arabimaailman hiljaisuuden -
Israelin vihamielisistä toimista al-Aksa-moskeijalla.
Ramallassa palestiinalaisten pääneuvottelija Saeb Erekat -
tuomitsi Israelin suunnitelman jakaa al-Aksa ja juutalaistaa se.
Hän sanoi, että palestiinalaiset estävät suunnitelman kaikin keinoin.
Israelin hallinnon suunnitelma on kamala ja rikollinen.
Se pyrkii jakamaan al-Aksan väliaikaisesti.
Israelin hallinto käyttää hyväksi sitä, että arabeilla on paljon menossa -
ja maailmalla pitää kiirettä Iranin sopimuksen ja pakolaiskriisin kanssa.
Se luulee voivansa toteuttaa sellaisia kamalia suunnitelmia.
Emme salli sitä. Palestiinalaisvaltiossa ei ole mieltä -
ilman Itä-Jerusalemia pääkaupunkina.
Sitten Syyrian sisällissotaan.
Venäjän presidentti Putin puolusti Venäjän aseellista apua Syyrialle.
Hänen mukaansa ISISiä on mahdotonta voittaa -
tekemättä yhteistyötä Syyrian hallituksen kanssa.
Venäjä on näyttänyt vahvistavan sotilaallista läsnäoloa Syyriassa, -
mikä USA:n mukaan merkitsee -
Venäjän aietta perustaa lentotukikohta sodan vaivaamaan maahan.
Putin puhui Tadžikistanissa pidetyssä -
entisten neuvostotasavaltojen valtion- päämiesten turvallisuuskonferenssissa
Hän kehotti muita maita noudattamaan Venäjän esimerkkiä -
ja antamaan Syyrian presidentti Assadille sotilaallista tukea.
Olemme tukeneet Syyrian hallitusta terrorismin kohdattua sitä.
Olemme antaneet ja tulemme antamaan sille -
kaiken tarvittavan sotilaallis-teknisen tuen.
Kehotamme muita maita toimimaan sanoin.
Syyrian sisällissodassa on kuollut noin 250 000 ihmistä.
Sota on ajanut lähes puolet Syyrian 23 miljoonasta asukkaasta pakosalle.
Useat tuhannet pyrkivät Eurooppaan.
Jotkin länsimaat syyttävät, että Venäjän horjumaton tuki Assadille -
aiheuttaa valtavaan pakolaistulvan. Putin kiistää syytteen.
Ihmiset pakenevat Syyriasta pääasiassa -
ulkopuolisten ase- ja tarviketuontien aiheuttamien sotatoimien takia.
He pakenevat terroristien julmuuksia.
Terroristit tappavat ihmisiä ja tuhoavat kulttuurimuistomerkkejä.
Syyrialaiset pakenevat ennen kaikkea radikaaleja.
Jos Venäjä ei olisi tukenut Syyriaa, sen tilanne olisi pahempi kuin Libyan -
ja pakolaistulva olisi vielä suurempi.
Putin varoitti myös Venäjän ja Euroopan kansalaista, -
jotka ovat liittynet ISISiin ja pyrkivät nyt palaamaan kotimaihinsa.
ISIS-taistelijat saavat koulutusta ja heille iskostetaan ideologinen oppi.
Valitettavasti jotkut taistelijat tulevat Euroopasta ja Venäjältä -
sekä monista entisistä neuvostotasavalloista.
Totta kai olemme huolissamme siitä, jos he palaavat kotimaahansa.
USA vastasi Venäjän ilmoitukseen sen horjumattomasta tuesta Syyrialle -
vaatimalla Venäjän johtoa osallistumaan rakentavammin -
kansainvälisen liittouman taisteluun ISISiä vastaan, -
sen sijaan että vahvistaisi sotilaallista läsnäoloaan Syyriassa.
Tahtoisimme Venäjän osallistuvan rakentavammin 60 maan liittoumaan, -
joka keskittyy heikentämään ja lopulta tuhoamaan ISISin.
Venäjän osallisuus olisi tervetullutta.
Uskomme edelleen, -
että Venäjän tuki Assadille on haitallista ja aiheuttaa epävakautta.
Egyptin turvallisuusjoukot kertoivat tappaneensa 55 militanttia Siinailla -
Siinain islamistien vastaisen operaation yhdeksäntenä päivänä.
Määrää ei ole voitu vahvistaa riippumattomista lähteistä.
Egypti kamppailee kapinallisuutta vastaan.
Se kasvoi, kun armeija syrjäytti presidentti Mursin vuonna 2013 -
tämän valtaa vastustaneiden joukkomielenosoitusten jälkeen.
ISISiin kuuluvan egyptiläisryhmän kapinallisuuksissa -
on kuollut satoja sotilaita ja poliiseja.
Viimeöisissä taisteluissa kaksi egyptiläissotilasta sai surmansa.
Israelissa rankkasateet -
ovat aiheuttaneet vakavia hyökytulvia eteläisillä autiomailla.
Viikon kestäneiden hiekkamyrskyjen jälkeiset rankkasateet -
ovat aiheuttaneet tuhansia vammoja ja kahden libanonilaisen kuoleman.
Sateen myötä pöly on hälventynyt suurimmaksi osaksi.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen